CELEX: 62010TJ0131
Language: el
Date: 2011-11-24 00:00:00
Title: Απόφαση του Γενικού Δικαστηρίου (πέμπτο τμήμα) της 24ης Νοεμβρίου  2011. # Saupiquet κατά Ευρωπαϊκής Επιτροπής. # Τελωνειακό δίκαιο - Επιστροφή εισαγωγικών δασμών - Κονσέρβες τόνου καταγωγής Ταϊλάνδης - Δασμολογική ποσόστωση - Ημερομηνία ανοίγματος - Κυριακή - Εξάντληση της ποσοστώσεως - Άρθρο 239 του κοινοτικού τελωνειακού κώδικα - Άρθρα 308 α έως 308 γ του κανονισμού (ΕΟΚ) 2454/93 - Κανονισμός (ΕΚ) 975/2003. # Υπόθεση T-131/10.

Απόφαση του Γενικού Δικαστηρίου (πέμπτο τμήμα) της 24ης Νοεμβρίου 2011 – Saupiquet κατά Επιτροπής
      (Υπόθεση T-131/10)
      «Τελωνειακό δίκαιο – Επιστροφή εισαγωγικών δασμών – Κονσέρβες τόνου καταγωγής Ταϊλάνδης – Δασμολογική ποσόστωση – Ημερομηνία ανοίγματος – Κυριακή – Εξάντληση της ποσοστώσεως – Άρθρο 239 του κοινοτικού τελωνειακού κώδικα – Άρθρα 308α έως 308γ του κανονισμού (ΕΟΚ) 2454/93 – Κανονισμός (ΕΚ) 975/2003»
      1.                     Ίδιοι πόροι της Ευρωπαϊκής Ένωσης – Τελωνειακοί προορισμοί – Θέση σε ελεύθερη κυκλοφορία – Διαχείριση δασμολογικών ποσοστώσεων
            – Δασμολογική ποσόστωση η οποία άνοιξε Κυριακή, ημέρα αργίας για τις δασμολογικές υπηρεσίες ενός κράτους μέλους, και εξαντλήθηκε
            την ίδια ημέρα – Αποκλεισμός από την κατά τα άνω εξαντληθείσα δασμολογική ποσόστωση ενός επιχειρηματία εγκατεστημένου στο
            κράτος μέλος αυτό – Επιτρέπεται (Κανονισμός 2913/92 του Συμβουλίου, όπως τροποποιήθηκε με τον κανονισμό 2700/2000, άρθρο 239·
            κανονισμός 2454/93 της Επιτροπής, όπως τροποποιήθηκε με τον κανονισμό 214/2007, άρθρα 308α έως 308γ) (βλ. σκέψεις 27-28)
      2.                     Ίδιοι πόροι της Ευρωπαϊκής Ένωσης – Τελωνειακοί προορισμοί – Θέση σε ελεύθερη κυκλοφορία – Διαχείριση των δασμολογικών ποσοστώσεων
            – Αποκλεισμός ενός εισαγωγέα της Ένωσης από μια δασμολογική ποσόστωση η οποία άνοιξε Κυριακή, λόγω του ότι οι τελωνειακές
            υπηρεσίες του κράτους μέλους του εισαγωγέα αυτού αργούν την Κυριακή – Παράβαση από την Επιτροπή της υποχρεώσεως θεσπίσεως
            των αναγκαίων κανονιστικών διατάξεων για τη διασφάλιση της προσβάσεως, υπό συνθήκες ισότητος και άνευ δυσμενών διακρίσεων,
            στη δασμολογική ποσόστωση – Δεν υφίσταται (Χάρτης των Θεμελιωδών Δικαιωμάτων της Ευρωπαϊκής Ένωσης, άρθρα 20 και 21· κανονισμός
            2913/92 του Συμβουλίου, όπως τροποποιήθηκε με τον κανονισμό 2700/2000, άρθρα 247 και 247α· και 975/2003, άρθρο 7· κανονισμός
            2454/93 της Επιτροπής, όπως τροποποιήθηκε με τον κανονισμό 214/2007, άρθρα 308α έως 308γ) (βλ. σκέψεις 30-32, 35-38, 43-45)
      Αντικείμενο 
      
         
               Προσφυγή περί ακυρώσεως της αποφάσεως C (2009) 10005 τελικό της Επιτροπής, της 16ης Δεκεμβρίου 2009, με την οποία διαπιστώθηκε
                  ότι δεν είναι δικαιολογημένη η επιστροφή στην προσφεύγουσα των εισαγωγικών δασμών για κονσέρβες τόνου καταγωγής Ταϊλάνδης.
               
            Διατακτικό 
      Το Γενικό Δικαστήριο αποφασίζει:
      
         
                  1)
               
               
                  
               
               
                  	Απορρίπτει την προσφυγή. 
               
            
         
                  2)
               
               
                  
               
               
                  	Καταδικάζει τη Saupiquet στα δικαστικά έξοδα.